Гожтэт нуисьёс эксэйлэн вань улосвылъёсаз мынӥзы вань иудейёсты – пичиоссэ но, бадӟымъёссэ но, нылпиосты но, кышномуртъёсты но – одӥг нуналэ, дас кыкетӥ толэзьлэн дас куинетӥ нуналаз, Адар толэзе, быдтыны, ваньбурзэс таланы косон нуыса. [Тани со гожтэтлэн списокез:«Быдӟым Артаксеркс эксэй Индиысен Эфиопияозь интыяськем сю кызь сизьым улосвылэн кивалтӥсьёслы, соослы тэрытскыса улӥсь кузёйыръёслы. Трос калыкъёсын, быдэс дуннеен, эксэй луыса, мон кивалтӥсько, кивалтон ужме аслам кужыменым быдӟымъяськытэк, вылтӥяськытэк, лякыт, зӥбыт нуыны тыршисько, мынам киулам сюремъёс ялан огсыр, бугыръяськытэк мед улысалзы, быдэс кунам-музъемам тупаса улон мед луысал; со пыр вань адямиос капчиен ортчыны мед быгатысалзы, вань калыкъёслэн кема возьмам тупаса улонзы мед пушйысал. Визь-кенеш сётӥсьёсылэсь юай, кызьы меда тае уж вылын быдэстыны луысал шуыса. Ми пӧлын визьлыкеныз висъяськыса улэ Аман. Со ялан ужзэ мыло-кыдо быдэсъя, со туж оскиськымон адями, эксэй бере кыкетӥ сӥё-дано интыын со сылэ. Со милемлы валэктӥз, кызьы быдэс дунне вылысь вань калыкъёс-выжыос пушкы одӥг тушмон калык чуртнаськиз, аслаз законъёсыныз со вань калыкъёслы пумит улэ, асьмелэн кивалтон ужмы янгышъёстэк-шекъёстэк медаз мыны, эксэйлэсь куронъёссэ ялан кулэтэм каре. Озьы, куке тодӥмы, одӥг та калык гинэ котьку но аслаз улон сямъёсыныз, законъёсмес кулэтэм карыса, вань адямиослэсь висъяське, асьмелэн ужъёсмылы пумитъяське, асьмелэн эксэйлыкмы ӟеч улонэз медаз адӟы шуыса, туж уродэсь ужъёс лэсьтэ; ми косӥмы ужъёсты быдэсъяны пуктэм кыкетӥ атаймылэн, Аманлэн, гожтэм грамотаосаз пусъем нимъёсты – ваньзэс кышноосынызы, нылпиосынызы валче тушмонъёссы соосты чик жалятэк, палазы пырытэк мечъёсынызы кораса одӥгтэм мед быдтозы. Туэ арын дас кыкетӥ, Адар, толэзьлэн дас куинетӥ нуналаз таос, азьвыл но, али но тушмоно адямиос, одӥг нуналэ кужмысь дунне пыдсы куштэмын мед луозы, соос ноку но азьпал улонамы каньылэн, бугыръяськонъёстэк улыны медаз ни люкетэ».]
И посланы были письма через гонцов во все области царя, чтобы убить, погубить и истребить всех Иудеев, малого и старого, детей и женщин в один день, в тринадцатый день двенадцатого месяца, то есть месяца Адара, и имение их разграбить.